Beatissime pater, nuper archipresbiteratu in ecclesia Aboensi per promotionem Magni Grisfoet, tunc archipresbiteri, in archidiaconatu dicte ecclesie vacante, reverendus pater dominus Magnus, modernus episcopus Aboensis, deuoto oratori vestro Paulo Scheel, in artibus magistro et ex vtroque parente nobili, de illo sic uacante prouidit, idemque orator illius prouisionis vigore possessionem dicti archipresbiteratus est adeptus, dubitatque idem orator prouisionem huiusmodi de dicto archipresbiteratu, qui in dicta ecclesia personatus etiam curata et electiua esse dicitur, et cuius fructus etc. quatuor marcarum argenti puri secundum communem extimationem valorem annuum non excedunt [certis de causis viribus non subsistere. Supplicat igitur humiliter idem orator, quatenus sibi specialem gratiam facientes de archipresbiteratu huiusmodi]* per promotionem dicti Magni, ut prefertur vacante …… eidem oratori de nouo prouidere seu prouideri mandare dignemini de gratia speciali. …… Concessum ut petitur, in presentia d. n. pape. Jo. car. Alexandrinus …… Et cum derogatione consuetudinis et statutorum ut prefertur; et quod maior et verior specificatio premissorum et circa ea necessariorum fieri possit in confectione litterarum. Concessum. Jo. Alexandrinus. Datum Rome apud Sanctum Petrum sexto idus januarij anno sexto.